**Ceața**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De hotărăști să pleci de dimineață,

Să nu te miri că toamna-ți râde-n față...

În ceața deasă vei fi ca și orbul

Căci ochii îți va scoate... și nu corbul.

Atunci ai să înțelegi că există:

Tu, ceața și prezentul; autistă

E viața petrecută- n anotimpuri

Pe crestele țintite din Olimpuri.

Fără sus-jos, fără stânga și dreapta,

Doar ceața deasă-ți mai aude șoapta,

Fricos, fiindcă nu poți privi în jur,

Creezi pentru sufletul tău contur.

Acum îl vezi, îți place să- l atingi?

Sisif ce ești, de când te știu împingi

La stânca grea, ce e imaginară...

Când te- ai plimbat prin parc ultima oară?

Acum...acum ai hotărât să ieși,

E ceață și pomii au fost culeși,

Suflet uitat, acum iar strălucește,

Deschide-ți ochii și în jur privește!